PATVIRTINTA

Trakų r. Senųjų Trakų Andžejaus

Stelmachovskio pagrindinės mokyklos

direktoriaus 2016 m. gruodžio 30 d.

įsakymu Nr. 1.3-113 V

**TRAKŲ R. SENŲJŲ TRAKŲ ANDŽEJAUS STELMACHOVSKIO PAGRINDINĖ MOKYKLA**

**INFORMACINIŲ IR KOMUNIKACINIŲ TECHNOLOGIJŲ SPECIALISTO**

**PAREIGYBĖS** **APRAŠYMAS** **Nr. P-6**

**I SKYRIUS**

**BENDROJI** **DALIS**

1. Trakų r. Senųjų Trakų Andžejaus Stelmachovskio pagrindinės mokyklos informacinių ir komunikacinių technologijų specialisto pareigybė yra priskiriama kvalifikuotų darbuotojų grupei.

2. Pareigybės lygis: informacinių ir komunikacinių technologijų specialistas priskiriamas C lygio pareigybei.

3. Pareigybės paskirtis: vykdyti techninį kompiuterių įrangos aptarnavimą.

4. Pavaldumas: informacinių ir komunikacinių technologijų specialistas pavaldus direktoriaus pavaduotojui ūkio reikalams.

**II SKYRIUS**

 **SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Informacinių ir komunikacinių technologijų specialisto kvalifikacijai keliami reikalavimai:

5.1. ne žemesnis kaip vidurinis išsilavinimas ir (ar) įgyta profesinė kvalifikacija;

5.2. analogiška darbo patirtis.

6. Informacinių ir komunikacinių technologijų specialistas turi žinoti ir išmanyti:

6.1. kompiuterių įrangos sandarą;

6.2. kompiuterių įrangos veikimo principus;

6.3. kompiuterių įrangos gedimų šalinimo būdus;

6.4. antivirusinių sistemų diegimą ir veikimą;

6.5. interneto veikimą.

7. Informacinių ir komunikacinių technologijų specialistas privalo vadovautis:

7.1. Lietuvos Respublikos įstatymais ir poįstatyminiais aktais;

7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

7.3. darbo tvarkos taisyklėmis;

7.4. darbo sutartimi;

7.5. šiuo pareigybės aprašymu;

7.6. kitais mokyklos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

8. Informacinių ir komunikacinių technologijų specialisto funkcijos:

8.1. vykdyti mokyklos informacinių technologijų diegimo programą;

8.2. vykdyti mokyklos video sistemų priežiūrą, šalinti gedimus;

8.3. vykdyti radioelektroninės technikos profilaktiką;

8.4. vykdyti techninį kompiuterių įrangos aptarnavimą;

8.5. profilaktiškai ir techniškai prižiūrėti kopijavimo aparatus, multimedija projektorius, televizorius, įgarsinimo įrangą, interaktyvią lentą ir kitą mokyklos org techniką;

8.6. kilus gaisrui, pranešti priešgaisrinei tarnybai, informuoti mokyklos administraciją ir gesinti gaisro židinį turimomis priemonėmis;

8.7. įvykus įsilaužimui arba bandymams įsilaužti į mokyklą informuoti policiją ir mokyklos administraciją;

8.8. masinių renginių ir diskotekų metu prižiūrėti mokyklos įgarsinimo įrangą;

8.9. prižiūrėti mokyklos interneto įrangą, įvykus gedimui sistemoje, iškvieti aptarnaujančios įmonės atstovus;

8.10. taupyti elektros energiją.

**IV SKYRIUS**

**MOKINIŲ SAUGUMO UŽTIKRINIMAS**

9. Informacinių ir komunikacinių technologijų specialistas, įtaręs ar pastebėjęs žodines, fizines, socialines patyčias, smurtą:

9.1. nedelsdamas įsikiša ir nutraukia bet kokius tokį įtarimą keliančius veiksmus;

9.2.primena mokiniui, kuris tyčiojasi, smurtauja ar yra įtariamas tyčiojimusi, mokyklos nuostatas ir mokinio elgesio taisykles;

9.3. raštu informuoja patyrusio patyčias, smurtą mokinio klasės auklėtoją apie įtariamas ar įvykusias patyčias;

9.4. esant grėsmei mokinio sveikatai ar gyvybei, nedelsdamas kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).

10.Informacinių ir komunikacinių technologijų specialistas, įtaręs ar pastebėjęs patyčias kibernetinėje erdvėje arba gavęs apie jas pranešimą:

10.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

10.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);

10.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

10.4. raštu informuoja patyčias patyrusio mokinio klasės auklėtoją apie patyčias kibernetinėje erdvėje ir pateikia įrodymus (išsaugotą informaciją);

10.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**V SKYRIUS**

**ATSAKOMYBĖ**

11. Informacinių ir komunikacinių technologijų specialistas ir komunikacinių technologijų specialistas atsako už:

11.1. jam patikėto mokyklos materialiojo turto saugumą ir atlygina atsiradusią žalą dėl jo netinkamo pareigų vykdymo;

11.2. netinkamą pareigų vykdymą, dėl ko buvo sugadinta/sunaikinta kompiuterių įranga;

11.3. neoperatyvų mokyklos administracijos ir gelbėjimo tarnybų informavimą dėl pastebėto įsilaužimo į mokyklą, vagystės, pastebėtų tyčinių gedimų ir kt.;

11.4. priešgaisrinės saugos režimo nesilaikymą, dėl ko galėjo kilti arba kilo gaisras;

11.5. kompiuterių įrangos naudojimą asmeninėms reikmėms.

12. Informacinių ir komunikacinių technologijų specialistas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

13. Informacinių ir komunikacinių technologijų specialistas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria mokyklos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_

Parengė mokyklos direktorius Romuald Gžybovski

SUDERINTA SU DARBUOTOJŲ ATSTOVU: Renata Matickienė, 2016-12-30 \_ \_\_

 *(Vardas, pavardė, parašas,data)*

Su pareigybės aprašymu susipažinau ir sutinku: PRIDEDAMA (1 priedas)